অসম চৰকাৰে ৰাজ্যৰ প্ৰাথমিক বিদ্যালয়ৰ শিক্ষকসকলক দীৰ্ঘদিন ধৰি বঞ্চনা কৰি অহাৰ প্ৰতিবাদত আজি সমগ্ৰ ৰাজ্যৰ লগতে শোণিতপুৰৰ বালিপৰাতো প্ৰাথমিক শিক্ষক সন্মিলনীয়ে তীব্ৰ প্ৰতিবাদ সাব্যস্ত কৰে।
আজি ৰাতিপুৱাই শিক্ষকসকল ওলাই আহি নিৰ্ধাৰিত প্ৰতিবাদী কাৰ্যসূচীৰ অংশ হিচাপে বালিপৰা প্ৰাথমিক শিক্ষাখণ্ডৰ কাৰ্যালয়ত চৰকাৰৰ বিৰুদ্ধে বিভিন্ন শ্লোগান দি তলাবন্ধ কাৰ্যসূচী ৰাপায়ণ কৰাৰ লগতে কাৰ্যালয় চৌহদ উত্তপ্ত কৰি তোলে।
সপ্তম দৰমহা আয়োগৰ বিধি অনুসৰি প্ৰাথমিক শিক্ষক সকলক দৰমহা প্ৰদানৰ দাবীত বালিপৰা প্ৰাথমিক শিক্ষক খণ্ডৰ কাৰ্যালয়ত তেজপুৰ মহকুমা প্ৰাথমিক শিক্ষক সন্মিলনীয়ে তলা বন্ধ কাৰ্যসূচী ৰুপায়ণ কৰি বৈষম্য দূৰ কৰাৰ লগতে শিক্ষকসকলৰ দাবীসমূহ শীঘ্ৰে পূৰণৰ দাবী জনায়।
উল্লেখ্য যে স্নাতক শিক্ষকৰ ৮,৭০০ টকাৰ গ্ৰেড পে আদায় দিয়া, ঠিকাভিত্তিক শিক্ষকক বিনাচৰ্তে নিয়মীয়াকৰণ কৰা আদিৰ দাবীতে আজি সমগ্ৰ ৰাজ্যত প্ৰাথমিক শিক্ষক সন্মিলনীয়ে তলাবন্ধ কাৰ্যসূচীৰে তীব্ৰ প্ৰতিবাদ সাব্যস্ত কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
